03/03/2014 | Administración LocalProvincial
Deputación Provincial da Coruña
Área de Servizos Provinciais. Sección de Educación, Cultura e Deportes
Convocatoria de bolsas para perfeccionamento de estudos artísticos 2014

Convocatoria de bolsas para o perfeccionamento de estudos artísticos 2014 1.–Obxecto. O obxecto da presente convocatoria é a concesión de dezaoito bolsas en réxime de publicidade, obxectividade e concurrencia competitiva, destinadas a financiar os gastos derivados da realización de estudos artísticos fóra da Comunidade Autónoma de Galicia durante o perído 2014-2015, distribuídas nas seguintes áreas: Área de artes plásticas 3 bolsas Área de danza 2 bolsas Área de interpretación 4 bolsas Área de música 6 bolsas Área de imaxe 3 bolsas A finalidade das bolsas é a mellora das cualificacións académicas dos destinatarios completando e actualizando os seus niveis formativos. A dotación das bolsas é de 8.950 € cada unha delas e o seu importe total, 161.100 €, impútase á aplicación orzamentaria 0612/324A/481, na que existe crédito adecuado e suficiente.2.–Solicitantes. Poderán participar nesta convocatoria todas as persoas residentes na provincia da Coruña que pretendan realizar estudos de perfeccionamento artístico fóra da Comunidade Autónoma de Galicia, sempre que reúnan os seguintes requisitos: 2.1. –Ter nacido a partir do 1 de xaneiro de 1984 (incluído éste), salvo os titulares da bolsa na convocatoria anterior, que poderán ter nacido a partir do 1 de xaneiro de 1983.2.2. –Acreditar a residencia en calquera concello da provincia da Coruña, mediante a presentación do correspondente certificado/volante de empadroamento, cunha antigüidade de, polo menos, un ano antes da data da publicación no B. O. P. da convocatoria.2.3. –Non superar os umbrales de renda que se establecen a continuación: Familias dun membro 14.112,00 € Familias de dous membros 24.089,00 € Familias de tres membros 32.697,00 € Familias de catro membros 38.831,00 € Familias de cinco membros 43.402,00 € Familias de seis membros 46.853,00 € Familias de sete membros 50.267,00 € Familias de oito membros 53.665,00 € A partir do oitavo membro engadiranse 3.391,00 € por cada membro computable da familia. A renda familiar obterase pola suma das rendas do exercicio 2012 de cada un dos membros computables da familia que obteñan ingresos de calquera natureza calculadas do seguinte xeito: A) Membros computables que presenten declaración da renda: sumarase a base imponible xeral (casilla 455) coa base imponible do aforro (casilla 465) e dese resultado restarase a cota resultante da autoliquidación (casilla 741). B) Membros computables con ingresos propios que non presentaran declaración do IRPF: seguirase o procedemento descrito no apartado anterior e do resultado restaranse os pagos a conta efectuados. Para o calculo da renda familiar a efectos da bolsa, son membros computables da familia o pai e a nai, o titor ou persoa encargada da garda e protección do menor no seu caso, os irmáns solteiros menores de vintecinco anos e que convivan no domicilio familiar a 31 de decembro de 2012 e os maiores de idade, cando se trate de persoas con discapacidade, asi como os ascendentes dos pais que xustifiquen a residencia no mesmo domicilio que os anteriores co certificado municipal correspondente. No caso de solicitantes que constitúan unidades familiares independientes, consideraranse computables o cónxuxe eu no seu caso a persoa á que se encontre unido por análoga relación, así como os fillo se os houbera. En caso de divorcio, separación legal ou de feito, non se considerará membro computable a aquel dos que non conviva co solicitante da bolsa. Terá non obstante a consideración de membro computable o novo cónxuxe ou persoa unida por análoga relación cuxas rendas se inclúan no cómputo de rendas familiares. No caso que o solicitante alegue que é o único membro da unidade familiar terá que acreditar os medios económicos cos que conta. No caso de que os ingresos acreditados resulten inferiores ao IPREM (6.390,13 €/ano) entenderase non probada a independencia, polo que para o cálculo da renda a os efectos desta bolsa, computaranse os ingresos correspondentes a os membros computables da familia a os que ser refiren os apartados anteriores.2.4. –Non estar en posesión dunha titulación universitaria do mesmo ou superior nivel á dos estudos para os que se solicita a bolsa.2.5. –Non ser titular no momento da adxudicación da bolsa e durante a duración desta, de ningunha outra bolsa de estudos para o mesmo período, aínda que os estudos sexan diferentes.2.6. –Os titulares de bolsa en anteriores convocatorias, non están excluídos de participar nesta, sempre que reúnan todos os requisitos.2.7. –Cada participante poderá presentar unha única solicitude.3.–Documentación. As solicitudes presentaranse no modelo normalizado que pode obterse no Rexistro Xeral da Deputación ou na páxina www.dicoruna.es Achegarase na orde na que aparece sinalada, a seguinte documentación: 3.1. –Fotocopia do documento nacional de identidade ou do documento que regulamentariamente o substitúa.3.2. –Área das bolsas á que opta, con indicación detallada dos estudos que vai realizar na que deberá constar expresamente: A) Contido dos estudos a realizar, que corresponderán ao período 2014-2015. B) Obxectivos que pretende acadar. C) Duración, con indicación o máis aproximada posible das datas de inicio e fin, e que non será inferior a tres meses. D) Lugar de realización. Non se poderá optar a máis dunha área por solicitude.3.3. –Carta de aceptación, ou aval do director ou do responsable do centro onde se van realizar os estudos. Para aqueles casos nos que por razóns temporais non se poida acreditar a inscrición no centro, terá que acreditarse a aceptación para a realización das probas de acceso.3.4. –Currículo do solicitante que irá acompañado da documentación gráfica, audiovisual e demáis que considere necesaria. Deberá acreditarse formación previa na área de estudos para a que se solicita a bolsa de perfeccionamento.3.5. –Certificado/volante de empadroamento no que consten todos as persoas que conviven no domicilio familiar, con data actualizada e con expresión da antiguidade mínima que se establece no apartado 2.2 desta convocatoria.3.6. –Fotocopia da declaración da renda do ano 2012 de todos os membros da unidade familiar que perciban ingresos ou no seu defecto certificación de ingresos.3.7. –Escrito autorizando á Deputación para solicitar as certificacións que deban emitir a Axencia Tributaria e a Seguridade Social con anterioridade aos pagos.3.8. –Declaración das axudas solicitadas para o mesmo fin.3.9. –Declaración do tutor legal no caso de solicitude de bolsas por menores de idade. A documentación poderase presentar en copias simples, tendo en conta que os que resulten titulares das bolsas, terán que realizar no seu momento as compulsas correspondentes.4.–Lugar, prazo de presentación da solicitude e desestimento. A documentación presentarase no Rexistro Xeral da Deputación ata o 31 de marzo de 2014. Tamén poderá ser presentada neste prazo, en calquera dos rexistros previstos no artigo 38.4 da Lei 30/1992, de réxime xurídico das administraciones públicas e do procedemento administrativo común. No caso de enviarse por correo, deberá ser certificado co selo de correos na primeira folla do formulario para garantir que a data de remisión é anterior á do peche da convocatoria. A Deputación publicará na sua páxina web e no taboleiro de anuncios a relación de solicitantes admitidos, polo que a presentación da solicitude leva implícita a autorización para o tratamento dos datos dos solicitantes e para a súa publicación. No prazo de 10 días dende a publicación na web da relación de solicitantes admitidos e excluídos poderán os interesados formular as reclamacións oportunas; transcorrido este prazo sen que se emenden as causas de exclusión, considerarase que desiste da súa petición nos termos do artigo 71 da Lei 30/1992, de 26 de novembro e procederase ao seu arquivo. Tamén será causa de desistimento da solicitude, non axustarse aos termos da covocatoria, ou o incumplimento dos requisitos establecidos nela.5.–Tribunais. Constituirase un tribunal para cada área das bolsas e a celebración das sesións será conxunta. A composición dos tribunais publicarase na páxina web da Deputación e no taboleiro de anuncios, con anterioridade á súa reunión. Cada tribunal estará presidido polo Presidente da Deputación e formarán parte de cada un deles a deputada presidenta da Comisión de Cultura, Educación, Deporte e Mocidade, e tres representantes do mundo da cultura, sendo o secretario o da Deputación ou a persoa na que delegue, e requerira para a súa válida constitución a maioria simple dos seus membros. Cada un dos tribunais valorará as solicitudes que lle correspondan en función da área asignada na instancia polos solicitantes; non obstante na primeira reunión que se celebre, poderán reasignarse a outra área e por conseguinte a outro tribunal, aqueles proxectos que polas súas especiais características ou por erro dos solicitantes, non estén correctamente clasificados, coa finalidade de que sexan avaliados polo tribunal competente. Cada tribunal formulará a súa proposta de concesión, que será motivada, e as súas deliberacións serán segredas.6.–Evaluación das solicitudes e resolución da convocatoria. O órgano competente para ditar o acordo de resolución da convocatoria é o presidente da Deputación.6.1. –Os tribunais convocarán aos solicitantes das bolsas das áreas de interpretación, danza e música para que realicen unha proba de interpretación e, de ser o caso, unha entrevista persoal para responder a preguntas do tribunal sobre os estudos ou proxecto a realizar. Tamén poderán convocar aos solicitantes de artes plásticas e imaxe para a realización duna entrevista persoal. Estas probas e entrevistas terán lugar na primeira quincena de xuño e a convocatoria realizarase mediante publicación na páxina web e o taboleiro de anuncios da Deputación.6.2. –A valoración das solicitudes realizarase de acordo cos seguintes criterios e puntuacións: A) Áreas de imaxe e artes plasticas: * Interese do proxecto presentado: 4,5 puntos. * Currículo do solicitante e entrevista, se é o caso: 5 puntos. * Outros méritos a valorar polo tribunal segundo a documentación presentada: 0,5 puntos. B) Áreas de danza, interpretación e música: * Interese do proxecto presentado: 2,5 puntos. * Valoración da proba e entrevista, se é o caso: 4,5 puntos. * Currículo do solicitante: 2,5 puntos. * Outros méritos a valorar polo tribunal segundo a documentación presentada: 0,5 puntos. A puntuación total de cada solicitante obterase pola suma das puntuacións anteriores.6.3. –Os tribunais poderán declarar desertas as bolsas en calquera das áreas que son obxecto da convocatoria cando a calidade das proposta presentadas non acade os criterios mínimos para a súa concesión, despois de ter feita a súa ponderación.6.4. –Cada tribunal poderá nomear o número de suplentes que considere oportuno, establecendo unha orde de prioridade. Estas persoas accederán ás bolsas, unicamente, no caso de existir algunha renuncia ou revogación polo incumplimento das obrigas desta convocatoria.6.5. –A resolución da convocatoria será dada a coñecer mediante a publicación na páxina www.dicoruna.es e no taboleiro de anuncios, e producirá os efectos de notificación ás persoas interesadas.6.6. –Contra esta resolución, que poñerá fin á vía administrativa, poderán ser interpostos, con carácter potestativo, os seguintes recursos: Recurso de reposición, ante o presidente da Deputación Provincial, no prazo dun mes. Recurso contencioso administrativo, ante a xurisdicción contencioso administrativa, no prazo de dous meses. Ambos os dous prazos contaranse dende o día seguinte ao da notificación da resolución da convocatoria, de conformidade co establecido na base 6.5 desta convocatoria. A presentación dos recursos sinalados non poderá ser feita con carácter simultáneo.6.7. –Os titulares das bolsas, mediante exposición suficientemente razoada e por causas sobrevenidas á data de presentación da documentación desta convocatoria, poderán solicitar a modificación do proxecto inicial ou o cambio por outro distinto, e sempre con anterioridade ao inicio dos estudos. Estas solicitudes someteranse ao estudo do tribunal da área que fixo a proposta de adxudicación para os efectos de determinar se procede autorizar o cambio de proxecto ou pola contra, deixar sen efecto a adxudicación.7.–Realización do proxecto e obrigas dos bolseiros. Coa finalidade de acreditar a realización do proxecto, os titulares das bolsas terán que cumplir todas as normas establecidas nos apartados anteriores e ademáis: 7.1. –Comezar os estudos obxecto da bolsa no cuarto trimestre (setembro a decembro) de 2014, salvo no caso dos suplentes que poderán comezar os estudos no ano 2015.7.2. –Remitir trimestralmente dende a data de inicio dos estudos, memorias parciais, que virán asinadas polo bolseiro, e polo centro ou polo director dos estudos, con indicación dos pasos seguidos ata o momento da presentación e do estado no que se atopan os estudos.7.3. –Presentar a memoria final ao finalizar os estudos, xunto co informe do centro ou do director dos estudos, con indicación do aproveitamento da bolsa e dos resultados obtidos. Estas memorias parciais e final serán remitidas simultaneamente á súa presentación en papel por correo electrónico á dirección becas. artisticas@dicoruna. es, coa fin de que o tribunal valore a súa idoneidade. Os prazos de presentación poderán ser prorrogados despois de solicitude razoada, e sempre que se presente cunha antelación mínima dun mes con respecto á data de presentación. A presentación fora de prazo das memorias parciais ou da memoria final sen que medie solicitude razoada de prórroga que sexa admitida favorablemente pola Deputación, levará aparellada a imposición dunha sanción, de conformidade co disposto na Lei 9/2007, de 13 de xuño, de subvencións de Galicia, e no Decreto 11/2009, polo que se aproba o seu regulamento, e poderá dar lugar á devolución do importe cobrado ata o momento no que se produza o incumplimento, ao que se lle engadirán os correspondentes xuros de demora.7.4. –Os bolseiros da área de artes plásticas, ademáis do anterior, entregarán á Deputación, unha obra realizada durante o período dos estudos, no prazo máximo de seis meses dende a data de pagamento do último prazo da bolsa.7.5. –Cooperar coa Deputación nas actuacións de comprobación que sexan necesarias para verificar o cumplimento das condicións determinantes da concesión.7.6. –Comunicar por escrito calquera variación ou modificación que se produza durante a tramitación do procedemento do cumplimento e efectividade das condicións determinantes da concesión da bolsa.7.7. –Comunicar por escrito a renuncia á bolsa no caso de que se produza unha causa determinante de dita renuncia.8.–Pagamento. As bolsas aboaranse en dous prazos: 75% (6.712,50 €), despois da presentación da seguinte documentación: A) Xustificante da matrícula ou inscripción que acredite os estudos que vai realizar. O prazo máximo para a súa presentación e o cuarto trimestre (setembro a decembro) de 2014. B) Impreso de comunicación de datos bancarios para o rexistro de terceiros, para os efectos de domiciliación dos importes que lle serán aboados pola Deputación da Coruña. Este modelo atópase no enderezo: http://www.dicoruna.es/deputación/impresos/xerais25% (2237,50 €), despois de finalizar os estudos e da presentación da seguinte documentación: A) Memoria final dos estudos realizados (en papel e por correo electrónico). B) Informe do centro ou do director dos estudos, con indicación do aproveitamento da bolsa e dos resultados obtidos. Os pagos realizaranse por transferencia bancaria á conta indicada polo bolseiro. O incumplimento desta ou de calquera outra condición das presentes bases, así como a renuncia á bolsa, implicará a obligatoriedade de devolver o importe da mesma xunto cos correspondentes xuros de mora.9.–Propiedade dos traballos. A propiedade dos traballos será dos titulares das bolsas salvo o disposto para as incluídas na área de artes plásticas. En calquera publicación ou estrea das obras obxecto da bolsa farase constar a publicidade do financiamento provincial. A Deputación poderá programar algunha actividade co fin de amosar públicamente os beneficios e o aproveitamento obtidos como resultado das bolsas.10.–Compatibilidade das bolsas. As presentes bolsas son incompatibles con calquera outras que poidan concederse por parte de calquera entidade ou persoa pública ou privada. A obtención simultánea doutra axuda será causa de reintegro da bolsa adxudicada. Disposición final. Para os casos non previstos nas presentes bases, será de aplicación a Lei 9/2007, do 13 de xuño, de subvencións de Galicia e o Decreto 11/2009, polo que se aproba o seu regulamento, e as Bases de Execución do Orzamento Xeral da Deputación do ano 2014. Transcorrido o prazo de seis meses dende a publicación da concesión das bolsas, a documentación presentada polos solicitantes que non resultaron adxudicatarios, será destruída. Os participantes nesta convocatoria aceptan en todos os seus termos as presentes bases e a resolución correspondente, sen prexuizo da presentación dos recursos pertinenentes. A Coruña, 25 de febreiro de 2014. O presidente O secretario Diego Calvo Pouso José Luis Almau Supervía